钦定古今图书集成/明伦汇编/皇极典/第162卷 > 性理会通 > 《唐高祖》
## 钦定古今图书集成/明伦汇编/皇极典/第162卷 > 性理会通 > 《唐高祖》

或问：“刘武周兵势甚锐，关中震骇。上出《手敕》曰：‘贼势
如此，难与争锋，宜弃大河以东，谨守关西而已。秦王
世民上表请行，如何’？”范阳张氏曰：“高祖可谓谬而无
策矣。且唐所以能守关西者，以河东为之障蔽也。今
举而弃之，则贼兵深入，是弃关西也，岂不谬哉！以此
推之，高祖之取天下，赖有世民耳；不然，事未可知也。”